CELEX: 31989R2239
Language: el
Date: 1989-07-25 00:00:00
Title: Κανονισμός (ΕΟΚ) αριθ. 2239/89 της Επιτροπής της 25ης Ιουλίου 1989 για νέα μεταβατικά μέτρα στηρίξεως της αγοράς του βοείου κρέατος στην Iσπανία

Avis juridique important

|

31989R2239

Κανονισμός (ΕΟΚ) αριθ. 2239/89 της Επιτροπής της 25ης Ιουλίου 1989 για νέα μεταβατικά μέτρα στηρίξεως της αγοράς του βοείου κρέατος στην Iσπανία  

Επίσημη Εφημερίδα αριθ. L 215 της 26/07/1989 σ. 0014 - 0015

***** ΚΑΝΟΝΙΣΜΟΣ (ΕΟΚ) αριθ. 2239/89 ΤΗΣ ΕΠΙΤΡΟΠΗΣ  της 25ης Ιουλίου 1989  για νέα μεταβατικά μέτρα στηρίξεως της αγοράς του βοείου κρέατος στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι η περίοδος που καθορίσθηκε στο άρθρο 90 της πράξης προσχώρησης παρατάθηκε έως τις 31 Δεκεμβρίου 1989 από τον κανονισμό (ΕΟΚ) αριθ. 4074/88 του Συμβουλίου (1)·  ότι στον τομέα του βοείου κρέατος, ένα μέρος της παραγωγής των μπροστινών τετάρτων δεν μπορεί να απορροφηθεί στην ισπανική αγορά λόγω της μικρής εσωτερικής ζητήσεως των προϊόντων αυτών κατά τη διάρκεια αυτής της περιόδου του έτους, και μπορεί δύσκολα να διατεθεί σε άλλες αγορές δεδομένων των αναγκαίων προθεσμιών για την προσαρμογή των εμπορικών διαρθρώσεων στο άνοιγμα των αγορών· ότι η κατάσταση αυτή δημιούργησε οικονομικές δυσκολίες για τους ισπανούς παραγωγούς με την ισχυρή πτώση των τιμών, που συνεχίζονται εδώ και πολλές εβδομάδες· ότι οι δυσκολίες αυτές είναι αρκετά σοβαρές για να δικαιολογήσουν την εισαγωγή μεταβατικών μέτρων για τη βελτίωση της καταστάσεως της αγοράς του βοείου κρέατος στην Ισπανία·  ότι, για να είναι αποτελεσματικά αυτά τα μεταβατικά μέτρα, θα πρέπει να θεσπισθούν με μορφή αγορών στην παρέμβαση που αφορούν τα μπροστινά τέταρτα σε αντικατάσταση των αγορών σφαγίων, και οι οποίες πραγματοποιούνται με τήρηση των όρων που προβλέπονται από τον κανονισμό (ΕΟΚ) αριθ. 859/89 της Επιτροπής της 29ης Μαρτίου 1989 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος (2)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην Ισπανία, αποτελούν αντικείμενο αγοράς στην παρέμβαση τα μπροστινά τέταρτα, που περιγράφονται στο παράρτημα του παρόντος κανονισμού, νεαρών αρσενικών μη ευνουχισμένων ζώων τουλάχιστον δύο ετών, σε αντικατάσταση των σφαγίων που προβλέπονται στο παράρτημα ΙΙ του κανονισμού (ΕΟΚ) αριθ. 859/89.  Οι αγορές αυτές πραγματοποιούνται με διαγωνισμό με τους όρους που προβλέπονται από τον κανονισμό (ΕΟΚ) αριθ. 859/89.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στους μερικούς διαγωνισμούς για τους οποίους οι προθεσμίες υποβολής των προσφορών λήγουν στις 26 Ιουλίου και στις 9 Αυγούστου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 359 της 28. 12. 1988, σ. 3.  (2) ΕΕ αριθ. L 91 της 4. 4. 1989, σ. 5.  ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO -  BIJLAGE - ANEXO  Productos elegibles para la intervencion  Produkterne, der er kvalificeret til intervention  Interventionsfaehige Erzeugnisse  Προϊόντα επιλέξιμα για την παρέμβαση  Products eligible for intervention  Produits eligibles a l'intervention  Prodotti ammissibili all'intervento  Produkten die in aanmerking komen voor interventie  Produtos elegiveis para a intervencao  ESPANA  Cuartos delanteros, corte a 5 costillas, incluida la falda